Лаос элдик революциячыл партиясы
Лаос элдик революциячыл партиясы (ЛЭРП) -  Инди-кытай компартиясынын лао уюмунун база­сында 1955-ж. мартта түзүлгөн.

ЛЭРП массалык саясий уюм — Лаос патриоттук фронтунун (Нео Лао Хак­сат) негизги ж-a жетекчи күчү болуу менен интервенттерге карты лаос эли­нин күрөшүн башкарган. Партиянын 2-съезди (1972, февр.) ЛЭРПтин программасы менен уставын кабыл алган. Анда ЛЭРП марксизм-ленинизм позициясында турган жумушчу табынын партиясы деп белгиленген. 

Лаос эли ЛЭРПтин жетекчилиги менен улуттук-демокр. революция үчүн күрөштө жеңип, 1975-ж. декабрда Лаос Элдик Демократия Республикасы түзүлгөн. 

ЛЭРП БК өлкөдөгү азыркы саясий бийликти жумушчу-дыйкан союзуна негизделген элдик демократия. диктатура деп эсептеп, өнүгүүнүн капит. этабын аттап өтүп, социализмди курууга багыт алды. ЛЭРПтин басма сөз органы — «Сиенч Пасасон» газетасы.

Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.

Саясий партиялар‎
Лаос